Source: https://www.riigiteataja.ee/akt/413122019011
Timestamp: 2020-07-03 17:46:04+00:00

Document:
Saue valla tunnustuste avaldamise konkursi tingimused ja kandidaatide esitamise kord – Riigi Teataja
Saue valla tunnustuste avaldamise konkursi tingimused ja kandidaatide esitamise kord
Saue valla tunnustuste avaldamise konkursi tingimused ja kandidaatide esitamise kord - sisukord
§ 3 Tunnustuse „Noorte lemmik“ valimine
§ 31 Tunnustuse "Aasta tegu" valimine
RT IV, 13.12.2019, 11
Vastu võetud 25.09.2019 nr 2
RT IV, 01.10.2019, 10
jõustumine 04.10.2019
04.12.2019 RT IV, 13.12.2019, 6 16.12.2019
Määrus kehtestatakse Saue Vallavolikogu 29.11.2018 määruse nr 50 „Saue valla tunnustuse avaldamise kord“ § 9 lg 4, § 10 lg 4, § 11 lg 4, § 12 lg 4, § 13 lg 4, § 14 lg 4, § 15 lg 4, § 16 lg 4, § 17 lg 4, § 18 lg 4, § 19 lg 4 alusel
Käesolev kord sätestab Saue valla tunnustuste „Saue valla aasta tegu“, „Aasta sädeinimene”, „Aasta vabatahtlik”, „Aasta ettevõtja”, „Aasta vabaühendus”, „Aasta sportlane” või „Aasta võistkond“, „Aasta loomeinimene”, „Tegus noor”, „Aasta noorettevõtja”, „Noorte lemmik”, „Aasta abistaja” ja „Aasta noorsportlane” konkursi täpsemad tingimused, kanditaatide esitamise korra ja tähtajad.
(1) Paragrahvis 1 nimetatud tunnustuste liikide, v.a aasta tegu osas viiakse eraldi läbi iga-aastane konkurss, mille raames on võimalik esitada kanditaate hiljemalt jooksva aasta 20. septembriks.
[RT IV, 13.12.2019, 6 - jõust. 16.12.2019]
(2) Vallavalitsus teavitab avalikkust ajalehes Saue Valdur ja läbi Saue valla Facebooki lehe kandidaatide esitamise võimalusest vähemalt 1 (üks) kuu enne kandidaatide esitamise tähtaega, näidates muuhulgas ära ettepanekute esitamise tähtaja, kuhu ettepanekud esitada ning tunnustuse väljaandmise otsustuse põhikriteeriumid.
(3) Tunnustuse saajad kinnitab Saue Vallavolikogu välja arvatud tunnustus „aasta tegu.“
§ 3. Tunnustuse „Noorte lemmik“ valimine
(1) Tunnustuse „Noorte lemmik“ saajat saavad valida noored vanuses 7-26 Saue valla noortekeskustes ja noortetubades jooksval aastal 1. oktoobrist kuni 9. oktoobrini.
(2) Oma lemmiku poolt saab hääle anda iga noor elektrooniliselt.
(3) Tunnustuse „Noorte lemmik“ hääletustulemused selgitab hiljemalt 13. oktoobriks välja komisjon koosseisus: kultuurivaldkonna abivallavanem, kultuuritööjuht ja kultuuritööspetsialist.
§ 31. Tunnustuse "Aasta tegu" valimine
(1) Aasta teo valimiseks viiakse läbi iga-aastane konkurss, kuhu on võimalik esitada kandidaate hiljemalt jooksva aasta 31. detsembriks.
(2) 31. detsembriks laekunud kandidaadid pannakse rahvahääletusele 6.-31. jaanuaril Saue valla Facebooki lehel, valla kodulehel, halduskeskustes ja raamatukogudes.
(3) Aasta teo konkursi tulemused kinnitab vallavalitsus oma korraldusega vastavalt hääletustulemustele.

References: § 3

§ 31
 § 9
 § 10
 § 11
 § 12
 § 13
 § 14
 § 15
 § 16
 § 17
 § 18
 § 19

§ 3

§ 31